એ પછી બાળસાહિત્યના લેખન વિશે તેઓ સૂચન કરે છે કે, બાળમંડળ સમક્ષ મૌખિકરૂપે કૃતિ રજૂ કરીને બાળકોના પ્રતિભાવો મેળવ્યા બાદ એ માં જરૂરી ફેરફાર કરવા જોઈએ. બાળસાહિત્યમાં ચિત્રાંકન લેખમાં ડૉ. ઈશ્વર પરમાર ચિત્રાંકનોની શૈલી વિશે કશું કહેતા નથી, પરંતુ એને પરિણામે પુસ્તકની સરસતા વધે છે અને વસ્તુ સજીવન બની જાય છે તેમ નોંધે છે. બાળકની સંકલ્પનાના ઘડતરમાં ચિત્રાંકનોની અસરકારકતા જોવા મળે છે.